Álélúya ! Lǔgu Ǹtondôbə, ǎ ńsīsīm wáma ! 2Á ńtīē ényiŋ wámā ósə mayi lugu Ńtondôbə, é táŋ məlú é lígi yǎ mā nə́ mə́ nyiŋ á sí mū, mayi bom Ńtondôbə məzíg. 3Mǐ bə́ fidǐ mīńtómbǎ yā sí, tɔ bod amú bə́ sə́ kig dzǎm kode: 4m̀həbə wábán wâyi kə, bâyi dúgan á ḿbūlúg, amǒs tē ńgɔ̄ fə miǹtsogán myábán myáman á mááŋ. 5Mvɔ̌m ai ényɔ́ Zāmbá Yākɔb a nə́ ńka woe, ényɔ́ yǎ áfidí díé á nə́ ábə Ǹtondôbə Zambá woe ! 6Ǹkom yób ai sí, máŋ ai é byə́m bísə̄ bí nə́ étē, a nə m̀baala bə́bə́lá á ńnomó etɔá: 7Ébá báyén étībílí a bɔ bɔ́ sósōō, a və́ ébá báwóg zie bidí, Ǹtondôbə a tii mim̀bog á mə̄sūŋ. 8Ǹtondôbə a yái miǹdíndím mís, Ǹtondôbə a nyoe mvús ébá bábáliba, 9Ǹtondôbə a kaman ai miǹtɔbɔ, a súg mǎn nyūí ai ǹkús, hədá a dzâ məkǒl bə́bə̂ bə́ bod. 10Ǹtondôbə a yi bi édzóe á kɔ́m yǎ kɔ́m. A nə Zambá woe, ǎ Síon, á ńnomó etɔá.